Shkencëtarët rindërtojnë fytyrën e vajzës 9 mijë vjeçare
Mbetjet e skeletit të vajzës greke u gjetën në një shpellë të Thesalisë në vitin 1993.
Shkencëtarët kanë rindërtuar fytyrën e një adoleshenteje greke 9 mijë vjeçare. Zbulimi hedh një shkëndijë të re drite për jetën e një periudhe që njihet si lindja e qytetërimit. Ajo njihet me emrin Dawn dhe ka jetuar në veriperëndim të Greqisë 9 mijë vjet më parë. Grekët e shekullit 21 patën rastin ta shohin atë këtë muaj në muzeumin e Akropolit. Mbetjet e skeletit të saj u gjetën në një shpellë të Thesalisë në vitin 1993. Specialisti i ortodontisë Manolis Papagrigorakis udhëhoqi ekipin që risolli në “jetë” vazën e lashtësisë në muzeum. Ekpi rindërtoi fytyrën e saj me kallëpë argjike duke përfshirë edhe 26 muskuj. Ajo është e veshur me lëkurë të leshtë dhe ka një gjerdan kockash, stoli që besohet nga arkeologët se përdornin njerëzit nga mesi i epokës së gurit. Nofulla e dalë e bën atë të duket si e ngrysur. thotë specialisti i fushës së stomatologjisë Manolis Papagrigorakis. Dawn mund të ketë vuajtur nga anemia ose nga skorbuti. Të dhënat tregojnë se ajo kishte probleme me kockat e legenit dhe kyçet çfarë mund ti kenë sjellë vështirësi në lëvizje dhe mund të kenë ndikuar tek vdekja.